મકર: સંવત ૨૦૭૨માં નૂતન વર્ષના સુપ્રભાતે આપનો રાશિ અધિપતિ શનિ મહારાજ લાભ ભાવે અગિયારમા ભાવે જોવા મળે છે. વર્ષ દરમિયાન શનિ મહારાજ રાશિ કે ભાવ બદલ્યા વિના લાભ ભાવે જ વૃશ્ચિક રાશિમાં જોવા મળે છે. પરાક્રમેશ ગુરુ મહારાજ વર્ષના આરંભે અષ્ટમ ભાવે સિંહ રાશિથી આગળ વધતાં વર્ષના અંતે કન્યા રાશિમાં ભાગ્ય ભાવે જોવા મળે છે, સુખેશ મંગળ વર્ષના આરંભે કન્યા રાશિથી ભ્રમણ શરૂ કરે છે અને વર્ષના અંતે ધન રાશિ અને વ્યયભાવે જોવા મળે છે, પંચમેશ શુક્ર વર્ષના આરંભે કન્યા રાશિ અને ભાગ્ય ભાવેથી ભ્રમણ શરૂ કરે છે અને રાશિચક્ર પૂર્ણ કરી વૃશ્ચિક રાશિમાં લાભ ભાવે જોવા મળે છે.